b'\n_START_ARTICLE_\nMelno taika\n_START_PARAGRAPH_\nMelno taika\xc2\xa0\xe2\x80\x93 1422\xc2\xa0m. rugs\xc4\x97jo 27 d. prie Melno e\xc5\xbeero (netoli Tor\xc5\xabn\xc4\x97s) kariuomen\xc4\x97s stovykloje sudaryta taikos sutartis tarp Lietuvos Did\xc5\xbeiosios Kunigaik\xc5\xa1tyst\xc4\x97s ir Livonijos ordino, kuria Ordinas atsisak\xc4\x97 bet koki\xc5\xb3 teisi\xc5\xb3 \xc4\xaf \xc5\xbdemaitij\xc4\x85, o Ordinui liko Klaip\xc4\x97dos kra\xc5\xa1tas. Melno taikos prie\xc5\xbeastis buvo ta, kad 1422\xc2\xa0m. Jogailai su Vytautu paskelbus Ordinui kar\xc4\x85, Ordinas nebuvo pasiruo\xc5\xa1\xc4\x99s kariauti ir nestojo \xc4\xaf atvir\xc4\x85 kov\xc4\x85. Jie nusprend\xc4\x97 gintis pilyse. Po Lenkijos ir Lietuvos kariuomeni\xc5\xb3 susijungimo ir kra\xc5\xa1to nusiaubimo magistras papra\xc5\xa1\xc4\x97 taikos._NEWLINE_\xc5\xa0i data yra teisin\xc4\x97s ir politin\xc4\x97s \xc5\xbdemaitijos nepriklausomyb\xc4\x97s istorinis ta\xc5\xa1kas. \xc5\xbdemaitija tapo LDK sud\xc4\x97tine dalimi, federaciniais pagrindais._NEWLINE_Lenkijos Kujavijos Pamario vaivadijoje, keli\xc5\xb3 Nr.  ir Nr.  sankry\xc5\xbeoje stovi Melno taikos atminimo paminklas.'